**O Z N A M**

**Celoplošné skríningové testovanie zamestnancov a prijímateľov sociálnych služieb na ochorenie COVID – 19 v CSS Domov pod Tatrami, Batizovce od 23.02.2021 do odvolania**

Zamestnanci a prijímatelia sociálnych služieb absolvujú celoplošné skríningové testovanie, **v rámci priebežného testovania v sociálnych službách**, v súlade s podmienkami [usmernenia MPSVR SR k priebežnému testovaniu zamestnancov a prijímateľov sociálnych služieb na ochorenie COVID – 19 v 2. vlne pandémie](https://www.employment.gov.sk/files/slovensky/rodina-socialna-pomoc/socialne-sluzby/covid/usmernenie-k-testovaniu-ss_antigenove-testy_191120.pdf), aktualizovaného 22.02.2021 **a príkazu riaditeľky CSS Batizovce č. 1/2021.**

CSS Domov pod Tatrami v Batizovciach, ktorý testovanie vykoná vystaví otestovanej osobe, t.j. zamestnancovi zariadenia, **potvrdenie o vykonaní testovania**, na účely uplatnenia výnimiek zo zákazu vychádzania stanovenom [uznesením vlády SR č. 77/2021](https://www.employment.gov.sk/files/slovensky/rodina-socialna-pomoc/socialne-sluzby/covid/30_2021-1.pdf) .

Testovanie zamestnancov bude prebiehať **vždy v piatok** (alebo individuálne podľa dohody s riaditeľkou CSS)v priestoroch zubnej ambulancie v budove Lipa, podľa pokynov hlavnej sestry.

**Testovanie sa nevykonáva**, ak zamestnanec alebo prijímateľ sociálnych služieb

-prekonal ochorenie COVID-19 a má o jeho prekonaní doklad nie starší ako tri mesiace,

-preukáže, že mu bolo diagnostikované ochorenie COVID-19 v období nie dávnejšom ako 3 mesiace,

-bol zaočkovaný proti ochoreniu COVID-19 aj druhou dávkou vakcíny a od tohto očkovania uplynulo aspoň 14 dní. Po zaočkovaní osoby druhou vakcínou, po uplynutí 14 dní od jej podania sa osoba (prijímateľ aj zamestnanec) testuje podľa potreby s prihliadnutím na epidemiologický vývoj v území okresu Poprad.

Batizovce, 23.02.2021

PhDr. Katarína Bolisegová, riaditeľka